title: Priekšlikums Padomes lēmums par Stabilizācijas un asociācijas nolīguma starp Eiropas Kopienām un to dalībvalstīm un Albānijas Republiku parakstīšanu Eiropas Kopienas vārdā # Priekšlikums Padomes un Komisijas lēmums par Stabilizācijas un asociācijas nolīguma noslēgšanu starp Eiropas Kopienām un to dalībvalstīm, no vienas puses, un Albānijas Republiku, no otras puses

text:
Svarīgs juridisks paziņojums

|

52006PC0138(01)

Priekšlikums Padomes lēmums par Stabilizācijas un asociācijas nolīguma starp Eiropas Kopienām un to dalībvalstīm un Albānijas Republiku parakstīšanu Eiropas Kopienas vārdā  /* COM/2006/0138 galīgā redakcija */

	[pic] | EIROPAS KOPIENU KOMISIJA |Briselē, 21.03.2006COM(2006) 138 galīgā redakcija2006/0044 (AVC)PriekšlikumsPADOMES LĒMUMSpar Stabilizācijas un asociācijas nolīguma starp Eiropas Kopienām un to dalībvalstīm un Albānijas Republiku parakstīšanu Eiropas Kopienas vārdāPriekšlikumsPADOMES UN KOMISIJAS LĒMUMSpar Stabilizācijas un asociācijas nolīguma noslēgšanu starp Eiropas Kopienām un to dalībvalstīm, no vienas puses, un Albānijas Republiku, no otras puses(IESNIEGUSI KOMISIJA)PASKAIDROJUMA RAKSTS1. Abi pievienotie priekšlikumi veido juridiskos instrumentus Stabilizācijas un asociācijas nolīguma parakstīšanai un noslēgšanai starp Eiropas Kopienām un to dalībvalstīm, no vienas puses, un Albānijas Republiku, turpmāk – „Albānija”, no otras puses: (i) Padomes lēmuma priekšlikums par nolīguma parakstīšanu; (ii) Padomes un Komisijas lēmuma priekšlikums par nolīguma noslēgšanu.2. Albānijas attiecības ar Eiropas Kopienu pašlaik regulē Nolīgums par tirdzniecību, saimniecisko un ekonomisko sadarbību, ko parakstīja 1992. gada maijā un kas stājās spēkā 1992. gada 4. decembrī.3. Komisija 2001. gada 6. jūnijā pieņēma Komisijas ziņojumu Padomei par ES/Albānijas Augsta līmeņa koordinācijas grupas darbu, sagatavojot sarunas par Stabilizācijas un asociācijas nolīgumu ar Albāniju (sk. KOM (2001) 300). Ziņojumā secināts, ka nākotnē uzsākamās Stabilizācijas un asociācijas nolīguma sarunas ir vislabākais veids, kā palīdzēt uzturēt politiskās un ekonomiskās reformas tempu un mudināt Albāniju saglabāt tās konstruktīvo un līdzsvarojošo ietekmi reģionā. Uz to pamatojoties, ziņojumā ieteikts atklāt sākt sarunas par šādu nolīgumu. Komisija ieteikumu Padomei par sarunu direktīvām pieņēma un nosūtīja Padomei 2001. gada 10. decembrī. Padome pieņēma sarunu direktīvas 2002. gada 21. oktobrī.4. Komisija uzsāka sarunas 2003. gada 31. janvārī Tirānā. Pēc septiņām oficiālām sarunu kārtām Stabilizācijas un asociācijas nolīgumu parafēja 2006. gada 18. februārī Tirānā.5. Stabilizācijas un asociācijas nolīgums pievēršas šādiem galvenajiem jautājumiem:-  noteikumi par politisko dialogu ar Albāniju,-  noteikumi par pastiprinātu reģionālo sadarbību, ieskaitot iespēju nodibināt brīvās tirdzniecības zonas starp reģiona valstīm,-  iespēja desmit gadu laikā pēc nolīguma stāšanās spēkā izveidot brīvās tirdzniecības zonu starp Kopienu un Albāniju,-  noteikumi par darbaspēka pārvietošanos, brīvību veikt uzņēmējdarbību, pakalpojumu sniegšanu, kārtējiem maksājumiem un kapitāla kustību,-  Albānijas apņemšanās saskaņot savus tiesību aktus ar ES tiesību aktiem, jo īpaši iekšējā tirgus galvenajās jomās,-  nosacījumi par sadarbību ar Albāniju dažādās jomās, ieskaitot tiesiskumu, brīvību un drošību,-  nosacījumi par Stabilizācijas un asociācijas padomes, kura uzrauga nolīguma īstenošanu, Stabilizācijas un asociācijas komitejas, Stabilizācijas un asociācijas parlamentārās komitejas izveidošanu.6. Stabilizācijas un asociācijas nolīgums aizstās Nolīgumu par tirdzniecību, saimniecisko un ekonomisko sadarbību starp Eiropas Kopienu un Albāniju. Labvēlīgākas tirdzniecības koncesijas, ko piešķir Padomes 2000. gada 18. septembra Regula (EK) Nr. 2007/2000, kas ievieš ārkārtas pasākumus tirdzniecībā ar valstīm un teritorijām, kas piedalās Eiropas Savienības Stabilizācijas un asociācijas procesā vai ir ar to saistītas, groza Regulu (EK) Nr. 2820/98 un atceļ Regulas (EK) Nr. 1763/1999 un (EK) Nr. 6/2000[1], paliek spēkā līdztekus Stabilizācijas un asociācijas nolīgumam.7. Komisija lūdz Padomi apstiprināt sarunu rezultātus, kuras tika uzsāktas, pastāvīgi apspriežoties ar īpašo komiteju, kas dibināta šim mērķim (konkrēti COWEB ), un iesaistīties šā nolīguma parakstīšanas un noslēgšanas procedūrās, pamatojoties uz abiem pievienotajiem priekšlikumiem.8. Nolīguma parakstīšanas un noslēgšanas procedūras abām Eiropas Kopienām ir atšķirīgas: (Eiropas Kopiena un Eiropas Atomenerģijas kopiena):a) attiecībā uz parakstīšanu EK Līguma 300. panta 2. punkta pirmās daļas pirmajā teikumā paredzēts, ka ir vajadzīgs atsevišķs Padomes lēmums, lai parakstītu nolīgumu Eiropas Kopienas vārdā; EAEK līgumā šādas prasības nav;b) attiecībā uz nolīguma noslēgšanu:-  Padome noslēdz nolīgumu Eiropas Kopienas vārdā, kad ir saņēmusi Eiropas Parlamenta piekrišanu, atbilstoši Līguma 310. pantam;-  Padome apstiprina nolīgumu Eiropas Atomenerģijas kopienas vārdā saskaņā ar EAEK līguma 101. panta 2. punktu, un tad Komisija noslēdz nolīgumu.9. Atbilstoši iepriekš teiktajam Komisijas lūdz Padomi: (i) izlemt par nolīguma parakstīšanu Eiropas Kopienas vārdā un (ii) noslēgt nolīgumu Eiropas Kopienas vārdā un piekrist, ka to noslēdz Euratom .Lai nolīgums varētu stāties spēkā, tas ir jāratificē visām dalībvalstīm.PriekšlikumsPADOMES LĒMUMSpar Stabilizācijas un asociācijas nolīguma starp Eiropas Kopienām un to dalībvalstīm un Albānijas Republiku parakstīšanu Eiropas Kopienas vārdāEIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 310. pantu saistībā ar 300. panta 2. punkta pirmās daļas pirmo teikumu,ņemot vērā Komisijas priekšlikumu[2],tā kā:1.  Ir pabeigtas sarunas ar Albānijas Republiku par Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Albānijas Republiku, no otras puses.2.  Šajā Nolīgumā ietvertos tirdzniecības noteikumus piemēro izņēmuma kārtā saistībā ar stabilizācijas un asociācijas procesā īstenoto politiku, un tie Eiropas Savienībai neradīs precedentu Kopienas tirdzniecības politikā ar trešajām valstīm, izņemot Rietumbalkānu valstis.3.  Ja vēlāk būs iespējams noslēgt šo nolīgumu, kurš parafēts 2006. gada 18. februārī, tas jāparaksta Eiropas Kopienas vārdā,IR NOLĒMUSI ŠĀDI.Vienīgais pantsŅemot vērā, ka šis nolīgums vēlāk, iespējams, tiks noslēgts, Padomes priekšsēdētājs tiek pilnvarots izraudzīties personas, kuras ir tiesīgas Eiropas Kopienas vārdā parakstīt Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Albānijas Republiku, no otras puses.Briselē, […]Padomes vārdā –priekšsēdētājs2006/0044 (AVC)PriekšlikumsPADOMES UN KOMISIJAS LĒMUMSpar Stabilizācijas un asociācijas nolīguma noslēgšanu starp Eiropas Kopienām un to dalībvalstīm, no vienas puses, un Albānijas Republiku, no otras pusesEIROPAS SAVIENĪBAS PADOME, EIROPAS KOPIENU KOMISIJA,ņemot vērā Eiropas Kopienas dibināšanas Līgumu, jo īpaši 310. pantu saistībā ar 300. panta 2. punkta pirmās daļas pēdējo teikumu un tā 300. panta 3. punkta otro daļu,ņemot vērā Eiropas Atomenerģijas kopienas dibināšanas līgumu, jo īpaši tā 101. panta otro daļu,ņemot vērā Komisijas priekšlikumu,ņemot vērā Eiropas Parlamenta piekrišanu[3],ņemot vērā Padomes apstiprinājumu, kas sniegts saskaņā ar Eiropas Atomenerģijas kopienas dibināšanas līguma 101. pantu,tā kā:(1) Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Albānijas Republiku, no otras puses, Eiropas Kopienas vārdā 2006. gada [..] parakstīja [Briselē/Luksemburgā], ņemot vērā tā iespējamo noslēgšanu vēlāk, saskaņā ar Padomes [..]. gada [..]. [..] Lēmumu [..][4].(2) Šajā Nolīgumā ietvertos tirdzniecības noteikumus piemēro izņēmuma kārtā saistībā ar stabilizācijas un asociācijas procesā īstenoto politiku, un tie Eiropas Savienībai neradīs precedentu Kopienas tirdzniecības politikā ar trešajām valstīm, izņemot Rietumbalkānu valstis.(3) Šis nolīgums jāapstiprina,IR NOLĒMUŠAS ŠĀDI.1. pantsSadarbības un asociācijas nolīgums starp Eiropas Kopienām un to dalībvalstīm no vienas puses un Albānijas Republiku no otras puses, tam pievienotie pielikumi un protokoli, kā arī kopīgie paziņojumi un Kopienas paziņojums, kas pievienots Nobeiguma aktam, ar šo tiek apstiprināti Eiropas Kopienas un Eiropas Atomenerģijas kopienas vārdā.Pirmajā daļā minētie dokumenti ir pievienoti šim lēmumam.2. pants1. Kopienas nostāju Stabilizācijas un asociācijas padomē un Stabilizācijas un asociācijas komitejā, kad Stabilizācijas un asociācijas padome pilnvarojusi Stabilizācijas un asociācijas komiteju rīkoties, nosaka Padome pēc Komisijas priekšlikuma vai, ja nepieciešams, Komisija, saskaņā ar attiecīgajiem Līgumu noteikumiem.2. Saskaņā ar Stabilizācijas un asociācijas nolīguma 117. pantu Padomes priekšsēdētājs ir arī Stabilizācijas un asociācijas padomes priekšsēdētājs. Stabilizācijas un asociācijas komitejas priekšsēdētājs saskaņā ar minētās komitejas reglamentu ir Komisijas pārstāvis.3. Lēmumu par Stabilizācijas un asociācijas padomes un Stabilizācijas un asociācijas komitejas lēmumu publicēšanu Eiropas Savienības Oficiālajā Vēstnesī katrā konkrētajā gadījumā pieņem attiecīgi Padome vai Komisija.3. pantsAr šo Padomes priekšsēdētājs tiek pilnvarots izraudzīties personas, kam piešķirtas pilnvaras Eiropas Kopienas vārdā deponēt nolīguma 135. pantā paredzēto apstiprinājuma aktu. Komisijas priekšsēdētājs deponē minēto apstiprinājuma aktu Eiropas Atomenerģijas kopienas vārdā.Briselē, […]Padomes vārdā – Komisijas vārdā –priekšsēdētājs priekšsēdētājs [1] OV L 240, 23/9/2000, 1. lpp. Regulā jaunākie grozījumi izdarīti ar Regulu (EK) Nr. 1946/2005 (OV L 312, 29.11.2005., 1. lpp.)[2] OV C […], […], […]. lpp.[3] OV C […], […], […]. lpp.[4] OV C […], […], […]. lpp.


title: Priekšlikums Padomes lēmums par Eiropas Kopienas un Bahamu Salu Sadraudzības nolīguma par īstermiņa vīzu atcelšanu parakstīšanu un pagaidu piemērošanu - Priekšlikums Padomes lēmums par Eiropas Kopienas un Bahamu Salu Sadraudzības nolīguma par īstermiņa vīzu atcelšanu noslēgšanu

text:
Svarīgs juridisks paziņojums

|

52009PC0055(01)

Priekšlikums Padomes lēmums par Eiropas Kopienas un Bahamu Salu Sadraudzības nolīguma par īstermiņa vīzu atcelšanu parakstīšanu un pagaidu piemērošanu  /* COM/2009/0055 galīgā redakcija */

	[pic] | EIROPAS KOPIENU KOMISIJA |Briselē, 12.2.2009COM(2009) 55 galīgā redakcija2009/0020 (CNS)PriekšlikumsPADOMES LĒMUMSpar Eiropas Kopienas un Bahamu Salu Sadraudzības nolīguma par īstermiņa vīzu atcelšanu parakstīšanu un pagaidu piemērošanuPriekšlikumsPADOMES LĒMUMSpar Eiropas Kopienas un Bahamu Salu Sadraudzības nolīguma par īstermiņa vīzu atcelšanu noslēgšanu(iesniegusi Komisija)PASKAIDROJUMA RAKSTS1. POLITISKĀ UN JURIDISKĀ PAMATINFORMĀCIJAAr Padomes Regulu (EK) Nr. 1932/2006[1] tika grozīta Padomes Regula (EK) Nr. 539/2001[2], ar ko izveido to trešo valstu sarakstu, kuru pilsoņiem, šķērsojot Eiropas Savienības ārējās robežas, ir jābūt vīzām (negatīvais saraksts), kā arī to trešo valstu sarakstu, uz kuru pilsoņiem šī prasība neattiecas (pozitīvais saraksts), cita starpā pārvietojot sešas trešās valstis no negatīvā saraksta uz pozitīvo sarakstu. Minētās valstis ir Antigva un Barbuda, Bahamu salas, Barbadosa, Maurīcija, Sentkitsa-Nevisa, Seišela salas. Regulā norādīts arī tas, ka šo valstu pilsoņiem vīzas prasības atbrīvojumi nedrīkst stāties spēkā līdz brīdim, kad būs noslēgts un stājies spēkā Eiropas Kopienas un attiecīgās valsts divpusējs nolīgums par vīzu atcelšanu. Regula tika pieņemta 2006. gada 21. decembrī, un tā stājās spēkā 2007. gada janvārī.Tikmēr kopš 2007. gada 15. janvāra (vēlāk pārcelts uz 1. februāri) CARICOM valstis 2007. gada Kriketa pasaules kausa izcīņas dēļ, kas notika Karību valstu kopienā, ieviesa īpašu vīzu režīmu vairāku ES dalībvalstu pilsoņiem (ES pilsoņiem netika piemērota vienlīdzīga attieksme, jo citu dalībvalstu pilsoņiem joprojām saglabājās vīzas prasības atbrīvojums). Vīzas prasības ieviešanas, neskatoties uz Kopienas jaunās regulas labvēlīgajiem nosacījumiem, rezultātā tika atlikta pilnvaru projekta sagatavošana sarunām ar šīm trešām valstīm par vīzu atcelšanu.Ņemot vērā pagaidu vīzu režīma darbības termiņa beigas 2007. gada 15. maijā, Padome 2008. gada 5. jūnijā pieņēma pilnvaras sarunām ar minētajām sešām valstīm. Tikmēr 2008. gada 13. martā Briselē notika sagatavošanās sanāksme ar sešu attiecīgo valstu pārstāvjiem par dažiem institucionāliem un tehniskiem jautājumiem.Oficiālās sarunas par vīzu atcelšanu tika uzsāktas 2008. gada jūlijā ar katru valsti atsevišķi. Sarunu otrā kārta notika 2008. gada 16. oktobrī kopīgas sanāksmes veidā.Padomes Vīzu darba grupā dalībvalstis tika informētas un ar tām notika trīs apspriedes.2008. gada 12. novembrī nolīgumi tika parafēti ar četrām no sešām attiecīgajām valstīm, bet 19. novembrī – ar atlikušajām divām valstīm.No Kopienas puses, nolīguma juridiskais pamats ir EK līguma 62. panta 2. punkta b) apakšpunkta i) punkts saistībā ar 300. pantu.Pievienotie priekšlikumi veido juridiskos instrumentus nolīguma parakstīšanai un noslēgšanai. Padome pieņems lēmumu ar kvalificētu balsu vairākumu. Saskaņā ar EK līguma 300. panta 3. punktu par nolīguma noslēgšanu oficiāli jāapspriežas ar Eiropas Parlamentu.Ņemot vērā laikposmu, kas pagājis no brīža, kad, grozot Padomes Regulu (EK) Nr. 539/2001 un noslēdzot nolīgumu par vīzu atcelšanu, Bahamu Salu Sadraudzība (turpmāk "Bahamu salas") tika pārcelta uz pozitīvo sarakstu, un to, ka Bahamu salas spēs pabeigt savu iekšējo ratifikācijas procedūru īsā laikposmā, kā arī ņemot vērā Šveices situāciju, kura no 2008. gada decembra pilnā mērā piemēro Šengenas acquis un jau ir atbrīvojusi Bahamu salas no vīzas prasības, ierosinātajā lēmumā par parakstīšanu noteikta nolīguma pagaidu piemērošana no tā parakstīšanas datuma saskaņā ar EK līguma 300. panta 2. punktu.Lēmuma projektā par nolīguma slēgšanu tiek izklāstīti vajadzīgie iekšējie sagatavošanas darbi nolīguma praktiskai īstenošanai. Īpaši tajā ir norādīts, ka nolīguma 6. pantā paredzētajā Apvienotajā komitejā Kopienu pārstāv Eiropas Komisija, kuru atbalsta dalībvalstu eksperti.Saskaņā ar 6. panta 4. punktu Apvienotā komiteja pieņems savu reglamentu. Kopienas nostāja šajā jautājumā Komisijai ir jāizstrādā, apspriežoties ar īpašu Padomes izveidotu komiteju.2. SARUNU REZULTĀTIKomisija uzskata, ka mērķi, ko Padome izvirzīja sarunu direktīvās, ir sasniegti un nolīguma par vīzu režīma atcelšanu projekts Kopienai ir pieņemams.Tā galīgo saturu var apkopot šādi:MērķisNolīgums paredz bezvīzu ceļošanu Eiropas Savienības pilsoņiem un Bahamu salu pilsoņiem, kas ceļo uz otras Līgumslēdzējas puses teritoriju, ne vairāk kā uz trīs mēnešiem sešu mēnešu laikā.Bahamu salas jau ir atbrīvojušas vairāku dalībvalstu pilsoņus no vīzas prasības. Lai nodrošinātu vienlīdzīgu attieksmi pret visiem ES pilsoņiem, nolīgumā ir iekļauts noteikums, kas paredz, ka Bahamu salas var apturēt vai izbeigt nolīguma darbību tikai attiecībā uz visām Eiropas Kopienas dalībvalstīm un pēc savstarpības principa Kopiena arī var apturēt vai izbeigt nolīguma darbību tikai attiecībā uz visām tās dalībvalstīm.Apvienotās Karalistes un Īrijas īpašā situācija ir atspoguļota preambulā.Darbības jomaVīzu atcelšana attiecas uz visām personu kategorijām (parasto, diplomātisko vai dienesta/oficiālo pasu turētājiem), kas ceļo jebkādos nolūkos, izņemot nolūkā veikt apmaksātu darbu. Attiecībā uz pēdējo minēto kategoriju katra dalībvalsts, kā arī Bahamu salas, var brīvi piemērot vīzas prasību otras Līgumslēdzējas puses pilsoņiem saskaņā ar piemērojamiem Kopienas vai valsts tiesību aktiem. Lai nodrošinātu saskaņotu īstenošanu, nolīgumam ir pievienota kopīga deklarācija par to personu kategorijas interpretāciju, kuras ceļo nolūkā veikt apmaksātu darbu.Uzturēšanās ilgumsNolīgumā ņemta vērā to dalībvalstu situācija, kurās Šengenas acquis vēl netiek piemērots pilnā mērā. Kamēr tās vēl neietilpst Šengenas zonā bez iekšējām robežām, vīzu atcelšana dod Bahamu salu pilsoņiem katras šādas dalībvalsts (Kipra, Bulgārija, Rumānija) teritorijā tiesības uzturēties trīs mēnešus neatkarīgi no laikposma, kas aprēķināts attiecībā uz visu Šengenas zonu.Teritoriālā piemērošanaNolīgumā ir iekļauti noteikumi par tā teritoriālo piemērošanu – Francijas un Nīderlandes gadījumā vīzu atcelšana dotu tiesības attiecīgo sešu valstu pilsoņiem uzturēties tikai šo dalībvalstu Eiropas teritorijās.DeklarācijasNolīgumam ir pievienotas citas kopīgās deklarācijas:– par informācijas izplatīšanu pilnā apjomā par vīzu atcelšanas nolīguma saturu un sekām, kā arī par saistītajiem jautājumiem, piemēram, ieceļošanas nosacījumiem, un– par trīs mēnešu laikposma interpretāciju sešu mēnešu laikposmā Šengenas zonā.Tāpat nolīgumam pievienotajā kopīgā deklarācijā ir atspoguļota Norvēģijas, Īslandes, Šveices un Lihtenšteinas ciešā iesaistīšanās Šengenas acquis īstenošanā, piemērošanā un pilnveidošanā.3. SECINĀJUMIŅemot vērā iepriekšminētos rezultātus, Komisija ierosina Padomei:-  lemt par nolīguma parakstīšanu Kopienas vārdā un pilnvarot Padomes priekšsēdētāju iecelt attiecīgi pilnvarotu(-as) personu(-as) tā parakstīšanai Kopienas vārdā;-  apstiprināt nolīguma pagaidu piemērošanu līdz tā spēkā stāšanās dienai;-  iepriekš konsultējoties ar Eiropas Parlamentu, apstiprināt klātpievienoto nolīgumu starp Eiropas Kopienu un Bahamu salām par īstermiņa vīzu atcelšanu.-  PriekšlikumsPADOMES LĒMUMSpar Eiropas Kopienas un Bahamu Salu Sadraudzības nolīguma par īstermiņa vīzu atcelšanu parakstīšanu un pagaidu piemērošanuEIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 62. panta 2. punkta b) apakšpunkta i) punktu saistībā ar 300. panta 2. punkta pirmās daļas pirmo teikumu,ņemot vērā Komisijas priekšlikumu[3],tā kā:(1) Ar Padomes Regulu (EK) Nr. 1932/2006 tika grozīta Padomes Regula (EK) Nr. 539/2001, ar ko izveido to trešo valstu sarakstu, kuru pilsoņiem, šķērsojot Eiropas Savienības ārējās robežas, ir jābūt vīzām (negatīvais saraksts), kā arī to trešo valstu sarakstu, uz kuru pilsoņiem šī prasība neattiecas (pozitīvais saraksts), cita starpā pārvietojot Bahamu Salu Sadraudzību (turpmāk "Bahamu salas") no negatīvā saraksta uz pozitīvo sarakstu. Regulā norādīts arī tas, ka vīzas prasības atbrīvojumi nedrīkst stāties spēkā līdz brīdim, kad būs noslēgts un stājies spēkā Eiropas Kopienas un Bahamu salu divpusējs nolīgums par vīzu atcelšanu.(2) Padome ar savu 2008. gada 5. jūnija lēmumu pilnvaroja Komisiju veikt sarunas par īstermiņa vīzu atcelšanas nolīgumu starp Eiropas Kopienu un Bahamu salām.(3) Sarunas par nolīgumu sākās 2008. gada 4. jūlijā un noslēdzās 2008. gada 16. oktobrī.(4) Ņemot vērā tā iespējamu noslēgšanu nākotnē, 2008. gada 19. novembrī Briselē parafētais nolīgums ir jāparaksta…...(5) Šajā lēmumā par parakstīšanu jāparedz nolīguma pagaidu piemērošana saskaņā ar EK līguma 300. panta 2. punktu.(6) Saskaņā ar protokolu par Apvienotās Karalistes un Īrijas nostāju un protokolu, kas iekļauj Šengenas acquis Eiropas Savienības sistēmā, Apvienotā Karaliste un Īrija nepiedalās šā lēmuma pieņemšanā, un tādēļ tā noteikumi tām nav saistoši un nav jāpiemēro,IR NOLĒMUSI ŠĀDI.1. pantsŅemot vērā iespējamo nolīguma noslēgšanu nākotnē, ar šo Padomes priekšsēdētājs ir pilnvarots izraudzīties personu(-as), kas Eiropas Kopienas vārdā parakstīs nolīgumu starp Eiropas Kopienu un Bahamu Salu Sadraudzību par īstermiņa vīzu atcelšanu, kas sastāv no nolīguma teksta un saistītajām deklarācijām.2. pantsNolīgumu no tā parakstīšanas dienas piemēro pagaidu kārtā, kamēr nav pabeigtas noslēgšanas procedūras.Briselē, […]Padomes vārdā ―priekšsēdētājs  2009/0020 (CNS)PriekšlikumsPADOMES LĒMUMSpar Eiropas Kopienas un Bahamu Salu Sadraudzības nolīguma par īstermiņa vīzu atcelšanu noslēgšanuEIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 62. panta 2. punkta b) apakšpunkta i) punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,ņemot vērā Komisijas priekšlikumu[4],ņemot vērā Eiropas Parlamenta atzinumu[5],tā kā:(1) Komisija Eiropas Kopienas vārdā ir veikusi sarunas par nolīgumu ar Bahamu Salu Sadraudzību par īstermiņa vīzu atcelšanu.(2) Ņemot vērā tā iespējamo noslēgšanu nākotnē, šis nolīgums Eiropas Kopienas vārdā ir parakstīts 2009. gada… saskaņā ar Padomes […] Lēmumu .../…/EK.(3) Nolīguma pārvaldei ar šo nolīgumu izveido Apvienoto komiteju, kas pieņem savu reglamentu. Šajā jautājumā ir lietderīgi paredzēt vienkāršotu procedūru Kopienas nostājas izstrādāšanai.(4) Saskaņā ar protokolu par Apvienotās Karalistes un Īrijas nostāju un protokolu, kas iekļauj Šengenas acquis Eiropas Savienības sistēmā, Apvienotā Karaliste un Īrija nepiedalās šā lēmuma pieņemšanā, un tādēļ tā noteikumi tām nav saistoši un nav jāpiemēro,IR NOLĒMUSI ŠĀDI.1. pantsAr šo Kopienas vārdā tiek apstiprināts nolīgums starp Eiropas Kopienu un Bahamu Salu Sadraudzību par īstermiņa vīzu atcelšanu.Nolīguma teksts ir pievienots šim lēmumam.2. pantsPadomes priekšsēdētājs sniedz nolīguma 8. panta 1. punktā minēto paziņojumu[6].3. pantsKomisija, kam palīdz dalībvalstu eksperti, pārstāv Kopienu Apvienotajā ekspertu komitejā, kas izveidota saskaņā ar nolīguma 6. pantu.4. pantsKopienas nostāju Apvienotajā ekspertu komitejā attiecībā uz tās reglamenta pieņemšanu, kā to prasa nolīguma 6. panta 4. punkts, pieņem Komisija pēc apspriešanās ar īpašu komiteju, ko izraudzījusies Padome.5. pantsŠo lēmumu publicē Eiropas Savienības Oficiālajā Vēstnesī .Briselē, […]Padomes vārdā ―priekšsēdētājsPIELIKUMSNOLīGUMSstarpEiropas Kopienu un Bahamu Salu Sadraudzībupar īstermiņa vīzu atcelšanuEiropas Kopiena (turpmāk "Kopiena")unBahamu Salu Sadraudzība (turpmāk "Bahamu salas"),turpmāk – "Līgumslēdzējas puses",1) Nolūkā vēl vairāk pilnveidot draudzīgās attiecības Līgumslēdzēju pušu starpā un vēloties atvieglot ceļošanu, nodrošinot bezvīzu ieceļošanu un īstermiņa uzturēšanos saviem pilsoņiem.2) Ņemot vērā Padomes 2006. gada 21. decembra Regulu (EK) Nr. 1932/2006[7], ar kuru groza Regulu (EK) Nr. 539/2001[8], ar ko izveido to trešo valstu sarakstu, kuru pilsoņiem, šķērsojot ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas, cita starpā pārvietojot sešas trešās valstis, tostarp Bahamu salas, uz to trešo valstu sarakstu, kuru pilsoņi ir atbrīvoti no īstermiņa uzturēšanās vīzas prasības ES dalībvalstīs.3) Ņemot vērā to, ka Padomes Regulas (EK) Nr. 1932/2006 2. pantā paredzēts, ka attiecībā uz šīm sešām valstīm atbrīvojums no vīzas prasības ir piemērojams tikai no dienas, kad stājas spēkā nolīgums par vīzu atbrīvojumiem, kas noslēdzams Eiropas Kopienas un attiecīgās valsts starpā.4) Atzīstot, ka vairāku dalībvalstu pilsoņi ir atbrīvoti no vīzas prasības, ceļojot uz Bahamu salām uz laikposmu, kas nepārsniedz 3 vai 8 mēnešus, kamēr citu dalībvalstu pilsoņiem tiek piemērota vīzas prasība.5) Vēloties nodrošināt vienlīdzīgas attieksmes principu pret visiem ES pilsoņiem.6) Ņemot vērā to, ka uz personām, kas ceļo nolūkā veikt apmaksātu darbu savas īstermiņa uzturēšanās laikā, šis nolīgums neattiecas, un tādējādi šai kategorijai turpina piemērot attiecīgos Kopienas un dalībvalstu tiesību aktu un Bahamu salu valsts tiesību aktu noteikumus par vīzas prasību vai atbrīvojumu no tās, kā arī par piekļuvi nodarbinātībai.7) Ņemot vērā protokolu par Apvienotās Karalistes un Īrijas nostāju un protokolu par Šengenas acquis iekļaušanu Eiropas Savienības sistēmā, kas pievienoti Līgumam par Eiropas Savienību un Eiropas Kopienas dibināšanas līgumam, un, apstiprinot, ka šā nolīguma noteikumi neattiecas uz Apvienoto Karalisti un Īriju,IR VIENOJUŠĀS PAR TURPMĀKO.1. pants – MērķisŠis nolīgums paredz bezvīzu ceļošanu Eiropas Savienības pilsoņiem un Bahamu salu pilsoņiem, kas ceļo uz otras Līgumslēdzējas puses teritoriju, ne vairāk kā uz trīs mēnešiem sešu mēnešu laikā.2. pants – DefinīcijasŠajā nolīgumā:1.  "dalībvalsts" ir jebkura Eiropas Savienības dalībvalsts, izņemot Apvienoto Karalisti un Īriju;2.  "Eiropas Savienības pilsonis" ir dalībvalsts pilsonis saskaņā ar a) punktā paredzēto definīciju;3.  „Bahamu salu pilsonis” ir jebkura persona, kurai ir Bahamu salu pilsonība;4.  "Šengenas zona" ir zona bez iekšējām robežām, kas aptver dalībvalstu teritorijas atbilstoši a) punkta definīcijai, kurās Šengenas acquis tiek piemērots pilnā mērā.3. pants – Piemērošanas joma1. Eiropas Savienības pilsoņi, kuriem ir derīga dalībvalsts izsniegta parastā, diplomātiskā vai dienesta/oficiālā pase, Bahamu salu teritorijā var ieceļot un uzturēties bez vīzas tik ilgu laikposmu, kā noteikts 4. panta 1. punktā.Bahamu salu pilsoņi, kuriem ir derīga Bahamu salu izsniegta parastā, diplomātiskā vai dienesta/oficiālā pase, dalībvalstu teritorijā var ieceļot un uzturēties bez vīzas tik ilgu laikposmu, kā noteikts 4. panta 2. punktā.2. 1. punkts neattiecas uz personām, kas ceļo ar mērķi veikt apmaksātu darbu.Attiecībā uz šo personu kategoriju katra dalībvalsts var izlemt Bahamu salu pilsoņiem piemērot vīzas prasību vai atcelt to saskaņā ar 4. panta 3. punktu Padomes Regulā (EK) Nr. 539/2001.Bahamu salas var izlemt par vīzas prasību vai vīzu atcelšanu šai personu kategorijai katras dalībvalsts pilsoņiem atsevišķi saskaņā ar saviem valsts tiesību aktiem.3. Šajā nolīgumā paredzēto vīzu atcelšanu piemēro, neskarot Līgumslēdzēju pušu tiesību aktus, kas saistīti ar ieceļošanas un īstermiņa uzturēšanās nosacījumiem. Dalībvalstis un Bahamu salas patur tiesības atteikt ieceļošanu un īstermiņa uzturēšanos savā teritorijā, ja viens vai vairāki no šiem nosacījumiem nav izpildīti.4. Vīzu atcelšana ir piemērojama neatkarīgi no transporta veida, kas izmantots Līgumslēdzēju pušu robežu šķērsošanai.5. Šajā nolīgumā neaptvertos jautājumus reglamentē Kopienas tiesības, dalībvalstu tiesību akti vai Bahamu salu valsts tiesību akti.4. pants – Uzturēšanās ilgums1. Eiropas Savienības pilsoņi Bahamu salu teritorijā var uzturēties ne ilgāk kā trīs mēnešus sešu mēnešu laikā pēc dienas, kad pirmo reizi ieceļots valsts teritorijā.2. Bahamu salu pilsoņi Šengenas zonā var uzturēties ne ilgāk kā trīs mēnešus sešu mēnešu laikā pēc dienas, kad pirmo reizi ieceļots jebkuras tās dalībvalsts teritorijā, kura pilnā mērā piemēro Šengenas acquis . Trīs mēnešu laikposmu sešu mēnešu laikā aprēķina neatkarīgi no jebkuras uzturēšanās reizes dalībvalstī, kura Šengenas acquis vēl nepiemēro pilnā mērā.Bahamu salu pilsoņi var uzturēties ne ilgāk kā trīs mēnešus sešu mēnešu laikā pēc dienas, kad pirmo reizi ieceļots katras tās dalībvalsts teritorijā, kura Šengenas acquis vēl pilnā mērā nepiemēro, neatkarīgi no uzturēšanās laika, kas aprēķināts attiecībā uz Šengenas zonu.3. Šis nolīgums neietekmē Bahamu salu un dalībvalstu iespējas pagarināt uzturēšanās laiku vairāk par trīs mēnešiem saskaņā ar valstu tiesību aktiem un Kopienas tiesībām.5. pants – Teritoriālā piemērošana1. Šā nolīguma noteikumus attiecībā uz Francijas Republiku piemēro tikai Francijas Republikas Eiropas teritorijā.2. Šā nolīguma noteikumus attiecībā uz Nīderlandes Karalisti piemēro tikai Nīderlandes Karalistes Eiropas teritorijā.6. pants – Apvienotā komiteja nolīguma pārvaldei1. Līgumslēdzējas puses izveido Apvienoto komiteju nolīguma pārvaldei (turpmāk "komiteja"), kuras sastāvā ir Eiropas Kopienas un Bahamu salu pārstāvji. Kopienu pārstāv Eiropas Komisija.2. Komitejai cita starpā ir šādi uzdevumi:5.  uzraudzīt šā nolīguma īstenošanu,6.  ierosināt šā nolīguma grozījumus vai papildinājumus,7.  risināt strīdus, kas radušies sakarā ar šā nolīguma noteikumu interpretāciju vai piemērošanu.3. Komiteju sasauc pēc vajadzības, ja to lūdz viena no Līgumslēdzējām pusēm.4. Komiteja pieņem savu reglamentu.7. pants – Saistība starp šo nolīgumu un divpusējiem vīzu atcelšanas nolīgumiem starp dalībvalstīm un Bahamu salāmŠim nolīgumam ir priekšroka attiecībā pret jebkuru to divpusējo nolīgumu vai pasākumu noteikumiem, kas noslēgti starp atsevišķām dalībvalstīm un Bahamu salām, ciktāl to noteikumi aptver jautājumus, kas ietilpst šā nolīguma darbības jomā.8. pants – Nobeiguma noteikumi1. Līgumslēdzējām pusēm šis nolīgums ir jāratificē vai jāapstiprina saskaņā ar to attiecīgajām iekšējām procedūrām, un tas stāsies spēkā otrā mēneša pirmajā dienā pēc dienas, kad Līgumslēdzējas puses viena otrai būs paziņojušas par iepriekš minēto procedūru pabeigšanu.2. Nolīgums ir noslēgts uz neierobežotu laiku, ja vien tas netiek izbeigts saskaņā ar šā panta 5. punktu.3. Šo nolīgumu var grozīt, Līgumslēdzējām pusēm rakstiski vienojoties. Grozījumi stājas spēkā pēc tam, kad Līgumslēdzējas puses ir paziņojušas viena otrai par šim nolūkam vajadzīgo iekšējo procedūru pabeigšanu.4. Katra Līgumslēdzēja puse var pilnībā vai daļēji apturēt šā nolīguma darbību, jo īpaši sabiedriskās kārtības, valsts drošības aizsardzības vai sabiedrības veselības aizsardzības, nelegālās imigrācijas apsvērumu dēļ vai arī, ja jebkura Līgumslēdzēja puse atjauno vīzas prasību. Lēmumu par apturēšanu otrai Līgumslēdzējai pusei ir jāpaziņo ne vēlāk kā 2 mēnešus pirms tās stāšanās spēkā. Līgumslēdzēja puse, kas apturējusi šā nolīguma piemērošanu, nekavējoties informē otru Līgumslēdzēju pusi, tiklīdz apturēšanas iemesli vairs nepastāv.5. Katra Līgumslēdzēja puse var izbeigt šā nolīguma darbību, par to rakstveidā paziņojot otrai pusei. Šis nolīgums zaudē spēku 90 dienas pēc minētā paziņojuma dienas.6. Bahamu salas var apturēt vai izbeigt šā nolīguma darbību tikai attiecībā uz visām Eiropas Kopienas dalībvalstīm.7. Kopiena var apturēt vai izbeigt šā nolīguma darbību tikai attiecībā uz visām tās dalībvalstīm.Briselē, […]sastādīts divos eksemplāros angļu, bulgāru, čehu, dāņu, franču, grieķu, holandiešu, igauņu, itāliešu, maltiešu, latviešu, lietuviešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā; visi teksti ir vienlīdz autentiski.Eiropas Kopienas vārdā Bahamu salu vārdāKOPīGā DEKLARāCIJA ATTIECīBā UZ ĪSLANDI, NORVēģIJU, ŠVEICI UN LIHTENšTEINULīgumslēdzējas puses ņem vērā ciešās attiecības starp Eiropas Kopienu un Norvēģiju, Īslandi, Šveici un Lihtenšteinu, jo īpaši ņemot vērā 1999. gada 18. maija un 2004. gada 26. oktobra nolīgumus par šo valstu iesaistīšanos Šengenas acquis īstenošanā, piemērošanā un pilnveidošanā.Šādos apstākļos ir vēlams, ka Norvēģijas, Īslandes, Šveices un Lihtenšteinas varas iestādes, no vienas puses, un Bahamu salas, no otras puses, nekavējoties noslēdz divpusējus nolīgumus par īstermiņa vīzu atcelšanu ar tādiem pašiem nosacījumiem kā šajā nolīgumā starp Eiropas Kopienu un Bahamu salām.KOPīGā DEKLARāCIJA PAR TO PERSONU KATEGORIJAS INTERPRETāCIJU, KURAS CEļO AR MēRķI VEIKT APMAKSāTU DARBU ATBILSTOšI šā NOLīGUMA 3. PANTA 2. PUNKTā PAREDZēTAJAMVēloties nodrošināt vienotu interpretāciju, Līgumslēdzējas puses vienojas, ka šajā nolīgumā to personu kategorija, kuras veic apmaksātu darbu, aptver personas, kas otras Līgumslēdzējas puses teritorijā ieceļo nolūkā veikt algotu darbu/atlīdzinātu darbību kā darbinieks vai pakalpojumu sniedzējs.Šajā kategorijā neietilpst:-  uzņēmēji, t.i., personas, kas ceļo uzņēmējdarbības apspriežu nolūkā (un nav nodarbinātas otras Līgumslēdzējas puses valstī),-  sportisti un mākslinieki, kas veic darbību pēc ad hoc principa,-  žurnālisti, kurus nosūtījuši viņu mītnes valsts plašsaziņas līdzekļi, un-  uzņēmumu iekšējie praktikanti.Šīs deklarācijas īstenošanu uzrauga Apvienotā komiteja savas kompetences ietvaros atbilstoši šā nolīguma 6. pantam, un tā var ierosināt pielāgojumus, ja tā uzskata tos par vajadzīgiem, pamatojoties uz Līgumslēdzēju pušu pieredzi.KOPīGā DEKLARāCIJA PAR TRīS MēNEšU LAIKPOSMA INTERPRETāCIJU SEšU MēNEšU LAIKā PēC DIENAS, KAD PIRMO REIZI IECEļOTS, ATBILSTOšI šā NOLīGUMA 4. PANTA NOTEIKUMIEM.Līgumslēdzējas puses vienojas, ka trīs mēnešu maksimālais laikposms sešu mēnešu laikā pēc dienas, kad pirmo reizi ieceļots Bahamu salu teritorijā vai Šengenas zonā atbilstoši šā nolīguma 4. panta noteikumiem, nozīmē vai nu nepārtrauktu apmeklējumu vai vairākus secīgus apmeklējumus, kuru ilgums jebkuru sešu mēnešu laikā kopā nepārsniedz trīs mēnešus.KOPīGā DEKLARāCIJA PAR PILSOņU INFORMēšANU PAR VīZU ATCELšANAS NOLīGUMUŅemot vērā pārskatāmības nozīmību Eiropas Savienības un Bahamu salu pilsoņiem, Līgumslēdzējas puses vienojas nodrošināt informācijas izplatīšanu pilnā apjomā par vīzu atcelšanas nolīguma saturu un sekām, kā arī par saistītajiem jautājumiem, piemēram, ieceļošanas nosacījumiem.[1] OV L 405, 30.12.2006., 23. lpp.[2] OV L 81, 21.3.2001., 1. lpp.[3] ……………….[4] …………………[5] OV C...[6] Šā nolīguma spēkā stāšanās datumu [Padomes Ģenerālsekretariāts] publicēs Eiropas Savienības Oficiālajā Vēstnesī .[7] OV L 29, 3.2.2007., 10. lpp.[8] OV L 81, 21.3.2001., 1. lpp.


Svarīgs juridisks paziņojums

|

52006PC0188(01)

Priekšlikums Padomes lēmums par nolīguma parakstīšanu starp Eiropas Kopienu un Krievijas Federāciju par atvieglotu īstermiņa vīzu izsniegšanu  /* COM/2006/0188 galīgā redakcija */

	[pic] | EIROPAS KOPIENU KOMISIJA |Briselē, 26.4.2006COM(2006) 188 galīgā redakcija2006/0062 (CNS)PriekšlikumsPADOMES LĒMUMSpar nolīguma parakstīšanu starp Eiropas Kopienu un Krievijas Federāciju par atvieglotu īstermiņa vīzu izsniegšanuPriekšlikumsPADOMES LĒMUMSpar nolīguma parakstīšanu starp Eiropas Kopienu un Krievijas Federāciju par atvieglotu īstermiņa vīzu izsniegšanu(iesniegusi Komisija)PASKAIDROJUMA RAKSTSI Politiskā un juridiskā pamatinformācijaES un Krievija Sanktpēterburgas samitā vienojās savlaicīgi pabeigt sarunas par personu atpakaļuzņemšanas nolīgumu un veicināt Šengenas Līgumā ietverto iespēju attiecībā uz vīzām labāku izmantošanu.Pēc tam, kad Padome 2004. gada 12. jūlijā pilnvaroja Komisiju, Briselē 2004. gada 20. - 21. oktobrī sākās sarunas ar Krievijas Federāciju par atvieglotu īstermiņa vīzu izsniegšanu, vienlaicīgi turpinot sarunas par personu atpakaļuzņemšanas nolīgumu. Ir notikuši seši sarunu raundi un četras darba apspriedes. Tieslietu un iekšlietu Pastāvīgās partnerības padomes troikas tikšanās laikā starp Krievijas Federāciju un Eiropas Savienību Luksemburgā 2005. gada 13. oktobrī, Eiropas Komisijas priekšsēdētāja vietnieks Franko Fratīni kungs un prezidenta palīgs Viktors Ivanova kungs parafēja nolīgumu par personu atpakaļuzņemšanu un par vīzu režīma atvieglojumiem tekstu galīgās versijas (pirmo un pēdējo lapaspusi). Šo divu nolīgumu pilnus tekstus oficiāli parafēja 2006. gada 4. aprīlī Maskavā.Dalībvalstis visos sarunu posmos tika regulāri informētas un konsultētas Padomes attiecīgajās darba grupās un komitejās.Kopienas juridiskais pamats šim nolīgumam ir Eiropas Kopienas dibināšanas līguma 62. panta 2. daļas b) apakšpunkts saistībā ar 300. pantu.Pievienotie priekšlikumi veido juridiskos instrumentus nolīguma parakstīšanai un noslēgšanai. Padome pieņems lēmumu ar kvalificētu balsu vairākumu. Saskaņā ar EK Līguma 300. panta 3 punktu, par šā nolīguma slēgšanu ir oficiāli jāapspriežas ar Eiropas Parlamentu.Lēmuma projektā par nolīguma slēgšanu tiek izklāstīti vajadzīgie iekšējie sagatavošanas darbi nolīguma praktiskai īstenošanai. Īpaši tajā ir norādīts, ka Eiropas Komisija, kuru atbalsta dalībvalstu eksperti, Apvienotajā komitejā, kas izveidota ar nolīguma 13. pantu, pārstāv Kopienu.Saskaņā ar 13. panta 4. punktu Apvienotā komiteja vīzu režīma atvieglojumiem var pieņemt savu reglamentu. Šajā jautājumā Komisija, apspriežoties ar īpašu komiteju, ko izraudzījusies Padome, noteiks Kopienas nostāju.II Sarunu iznākumsKomisija uzskata, ka mērķi, ko Padome izvirzīja sarunu direktīvās ir sasniegti, un ka nolīguma par vīzu režīma atvieglojumiem projekts Kopienai ir pieņemams.Tā galīgo saturu var apkopot šādi:-  Principā lēmums par to, vai piešķirt vai nepiešķirt vīzu, ir jāpieņem 10 kalendāro dienu laikā attiecībā uz visiem vīzas pieprasītājiem. Ja nepieciešama padziļināta pārbaude, šo termiņu var pagarināt līdz 30 dienām. Steidzamos gadījumos lēmuma pieņemšanas termiņu var samazināt līdz 3 dienām vai mazāk.-  Krievijas pieprasītā maksa par vīzu ir pielīdzināta maksai par Šengenas vīzu (EUR 35), un tādējādi tā ir ievērojami samazināta. Šī maksa ir piemērojama visiem ES un Krievijas pilsoņiem (tostarp tūristiem), un tā attiecas gan uz vienreizējas ieceļošanas, gan uz daudzkārtējas ieceļošanas vīzām. Steidzamos gadījumos maksu var paaugstināt līdz EUR 70, ja vīzas pieprasītājs(-a) bez attaisnojoša iemesla pieprasījumu un pavaddokumentus vīzas saņemšanai iesniedzis(-gusi) 3 dienas vai mazāk pirms izbraukšanas. Tas neattiecas uz humanitāriem vai ar veselību saistītiem iemesliem, vai radinieku nāves gadījumā. Turklāt dažas personu kategorijas ir atbrīvotas no maksas par vīzu: Tuvi radinieki, ierēdņi, kas piedalās valdības pasākumos, studenti, personas, kas piedalās kultūras vai izglītības apmaiņas programmās, vai sporta pasākumos, vai humanitāru iemeslu dēļ.-  Prasības iesniedzamiem dokumentiem dažām personu kategorijām ir vienkāršotas: tuviem radiniekiem, darījumu cilvēkiem, oficiālu delegāciju dalībniekiem, studentiem, zinātnisko, kultūras un sporta pasākumu dalībniekiem, žurnālistiem, personām, kas apmeklē militārās un civilās apbedīšanas vietas, starptautisko kravu un pasažieru pārvadājumu šoferiem. Šo kategoriju personām, lai attaisnotu ceļojuma mērķi, var pieprasīt tikai šajā nolīgumā uzskaitītos dokumentus. Cits pamatojums, ielūgumus, vai pušu tiesību aktos paredzētas atļaujas nav nepieciešamas.-  Bez tam, šādām personu kategorijām ir vienkāršoti daudzkārtējo ieceļošanas vīzu izsniegšanas kritēriji:a) valstu un reģionālo valdību dalībniekiem un parlamentam, Augstākām un Konstitucionālām tiesām, laulātiem un bērniem, kas likumīgi uzturas otrās Puses teritorijā un apmeklē pilsoņus ES vai Krievijas Federācijā: vīzas derīguma termiņš ir līdz pieciem gadiem (vai īsāks, ierobežots līdz mandāta beigām vai uzturēšanās atļaujas beigām);b) oficiālu delegāciju dalībniekiem, darījumu cilvēkiem, zinātnisko, kultūras un sporta pasākumu dalībniekiem, žurnālistiem un šoferiem un vilcienu apkalpēm, ar noteikumu, ka iepriekšējos divos gados tie atbilstoši ir izmantojuši uz vienu gadu izsniegto daudzkārtējo ieceļošanas vīzu, un, ka iemesli daudzkārtējās ieceļošanas vīzas pieprasīšanai joprojām pastāv: izsniedz vīzas, kuru derīguma termiņš ir no 2 līdz 5 gadiem;-  Attiecībā uz īslaicīgu uzturēšanos diplomātisko pasu turētāji tiek atbrīvoti no vīzu prasības. Kopīgā deklarācijā ir norādīts, ka katrai no Pusēm ir tiesības atsaukt nosacījumu par diplomātisko pasu turētāju atbrīvojumu no vīzu režīma (11. pants), ja otra Puse šo nosacījumu ir ļaunprātīgi izmantojusi, vai tas var izraisīt apdraudējumu sabiedrības drošībai.-  Puses vienojas iespējami īsā laikā veikt pasākumus, lai vienkāršotu reģistrācijas procedūru. Vēstuļu apmaiņā 2005. gada 6. oktobrī starp Apvienotās Karalistes prezidentūru un Krievijas vēstnieku ES, ES un Krievijas tieslietām un iekšlietām veltītās sanāksmes ietvaros, ir panākta vienošanās regulāri aplūkot šo jautājumu. ES-Krievijas Pastāvīgā partnerības padome (tieslietas un iekšlietas), kas 2005. gada 13. oktobrī sanāca Luksemburgā, deva pirmo iespēju pozitīvai viedokļu apmaiņai par šo jautājumu.-  Protokolā vienojās, ka Eiropas Kopiena veiks pasākumus, lai vienkāršotu Šengenas vīzu vai uzturēšanas atļauju turētājiem tranzītu caur to dalībvalstu teritorijām, kas pašlaik vēl pilnībā nepiemēro Šengenas acquis. Komisija 2005. gada 22. augustā iesniedza priekšlikumu par vienkāršotu režīmu personu kontrolei uz ārējām robežām, kas pamatojas uz to, ka jaunās dalībvalstis vienpusēji atzīst noteiktus Šengenas valstu izdotos dokumentus. Par šo priekšlikumu sarunas turpinās un tās jānoslēdz nākamo mēnešu laikā.Dānijas, Apvienotās Karalistes un Īrijas īpašā situācija ir atspoguļota preambulā un divās kopīgās deklarācijās, kas pievienotas šim nolīgumam. Tāpat kopīgā deklarācijā ir atspoguļota Norvēģijas un Islandes ciešā līdzdalība Šengenas acquis īstenošanā, piemērošanā un izstrādāšanā.Tā kā nolīgumi par vīzu režīma atvieglojumiem un par personu atpakaļuzņemšanu ir savstarpēji saistīti, abi šie nolīgumi ir jāslēdz, jāparaksta un tiem jāstājas spēkā vienlaicīgi.III SECINāJUMIŅemot vērā iepriekšminētos rezultātus, Komisija ierosina Padomei:-  lemt par nolīguma parakstīšanu Kopienas vārdā un pilnvarot Padomes priekšsēdētāju iecelt attiecīgi pilnvarotu(-as) personu(-as) tā parakstīšanai Kopienas vārdā;-  iepriekš konsultējoties ar Eiropas parlamentu, apstiprināt klātpievienoto nolīgumu starp Eiropas Kopienu un Krievijas Federāciju par atvieglotu īstermiņa vīzu izsniegšanu.PriekšlikumsPADOMES LĒMUMSpar nolīguma parakstīšanu starp Eiropas Kopienu un Krievijas Federāciju par atvieglotu īstermiņa vīzu izsniegšanuEIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 62. panta 2. punkta b) apakšpunkta i) un ii) apakšpunktu saistībā ar 300. panta 2. punkta pirmā apakšpunkta pirmo teikumu,ņemot vērā Komisijas priekšlikumu[1],tā kā:(1) Padome ar savu 2004. gada 12. jūlija lēmumu pilnvaroja Komisiju apspriest nolīgumu starp Eiropas Kopienu un Krievijas Federāciju par atvieglotu īstermiņa vīzu izsniegšanu.(2) Sarunas par nolīgumu sākās 2004. gada 20.-21. oktobrī un noslēdzās 2005. gada 12. oktobrī.(3) Ņemot vērā iespējamo noslēgšanu nākotnē, ir vēlams parakstīt nolīgumu, ko parafēja Maskavā 2006. gada 4. aprīlī.(4) Saskaņā ar protokolu par Apvienotās Karalistes un Īrijas nostāju un protokolu, kas iekļauj Šengenas acquis Eiropas Savienības sistēmā, Apvienotā Karaliste un Īrija nepiedalās šā lēmuma pieņemšanā, un tādēļ tā noteikumi tām nav saistoši un nav jāpiemēro.(5) Saskaņā ar protokolu par Dānijas nostāju un protokolu, kas ir pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šā lēmuma pieņemšanā, un tādēļ tā noteikumi tai nav saistoši un nav jāpiemēro.IR PIEŅĒMUSI ŠO LĒMUMU.Vienīgais pantsAr šo Padomes priekšsēdētājs ir pilnvarots izraudzīties personu(-as) Kopienas vārdā parakstīt nolīgumu starp Eiropas Kopienu un Krievijas Federāciju par atvieglotu īstermiņa vīzu izsniegšanu, ko iespējams noslēgs vēlāk, kā arī ar to saistītos dokumentus, kas sastāv no nolīguma teksta, protokola un septiņām kopīgām deklarācijām.Briselē, 2006. gada……………………………. .Padomes vārdāpriekšsēdētājs2006/0062 (CNS)PriekšlikumsPADOMES LĒMUMSpar nolīguma parakstīšanu starp Eiropas Kopienu un Krievijas Federāciju par atvieglotu īstermiņa vīzu izsniegšanuEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 62. panta 2. punkta b), i) un ii) apakšpunktu saistībā ar līguma 300. panta 2. punkta pirmā apakšpunkta pirmo teikumu un 300. panta 3. punkta pirmo apakšpunktu,ņemot vērā Komisijas priekšlikumu[2],ņemot vērā Eiropas Parlamenta atzinumu[3],tā kā:(1) Komisija, Eiropas Kopienas vārdā, ir apspriedusi nolīgumu ar Krievijas Federāciju par atvieglotu īstermiņa vīzu izsniegšanu.(2) Ņemot vērā tā iespējamo noslēgšanu nākotnē, šis nolīgums Eiropas Kopienas vārdā ir parakstīts 2006. gada……… saskaņā ar Padomes [……] Lēmumu .../…/EK.(3) Minētais nolīgums ir jāapstiprina.(4) Nolīguma pārvaldei ar šo nolīgumu izveido Apvienoto komiteju, kas var pieņemt savu reglamentu. Tādēļ šajā gadījumā ir lietderīgi paredzēt vienkāršotu procedūru Kopienas nostājas izstrādāšanai.(5) Saskaņā ar protokolu par Apvienotās Karalistes un Īrijas nostāju un protokolu, kas iekļauj Šengenas acquis Eiropas Savienības sistēmā, Apvienotā Karaliste un Īrija nepiedalās šā lēmuma pieņemšanā, un tādēļ tā noteikumi tām nav saistoši un nav jāpiemēro.(6) Saskaņā ar protokolu par Dānijas nostāju un protokolu, kas ir pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šā lēmuma pieņemšanā, un tādēļ tā noteikumi tai nav saistoši un nav jāpiemēro,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts nolīgums starp Eiropas Kopienu un Krievijas Federāciju par atvieglotu īstermiņa vīzu izsniegšanu.Nolīguma teksts ir pievienots šim lēmumam.2. pantsPadomes priekšsēdētājs sniedz nolīguma 15. panta 1. punktā paredzēto paziņojumu[4].3. pantsKomisija, kam palīdz dalībvalstu pārstāvji, pārstāv Kopienu Apvienotajā komitejā, kas izveidota saskaņā ar nolīguma 13. pantu.4. pantsKopienas nostāju Apvienotajā ekspertu komitejā attiecībā uz tās reglamenta pieņemšanu, kā to prasa nolīguma 13. panta 4. punkts, pieņem Komisija pēc apspriešanās ar īpašu komiteju, ko izraudzījusies Padome.Briselē, 2006. gada……………………………. .Padomes vārdāpriekšsēdētājsPIELIKUMSNOLĪGUMSstarpEiropas Kopienu un Krievijas Federācijupar atvieglotu īstermiņa vīzu izsniegšanuEiropas Savienības un Krievijas Federācijas pilsoņiemPUSES,EIROPAS KOPIENA, še turpmāk „Kopiena”, un KRIEVIJAS FEDERāCIJA,Vēloties padarīt vieglākus cilvēku savstarpējos sakarus, kas ir būtisks nosacījums noturīgu ekonomisko, humanitāro, kultūras, zinātnisko, un citu attiecību attīstībā, atvieglojot vīzu izsniegšanu Eiropas Savienības un Krievijas Federācijas pilsoņiem, uz savstarpīguma pamata.Ņemot vērā kopējo paziņojumu, par ko 2003. gada 31. maijā vienojās Sanktpēterburgas samitā, norādot, ka Eiropas Savienība un Krievijas Federācija piekrīt izskatīt nosacījumus bezvīzu ceļošanai kā ilgtermiņa perspektīvu.vēlreiz apstiprinot nodomu ieviest bezvīzu režīmu starp Krievijas Federāciju un Eiropas Savienību.Paturot prātā 1994. gada 24. jūnija nolīgumu par Partnerību un sadarbību, kas izveidoja partnerību starp Eiropas Kopienām un to dalībvalstīm no vienas puses un Krievijas Federāciju no otras puses.Ņemot vērā kopējo paziņojumu par ES paplašināšanos un ES un Krievijas attiecībām, par ko vienojās 2004. gada 27. aprīlī, apstiprinot Eiropas Savienības un Krievijas Federācijas nodomu atvieglot vīzu izsniegšanu Eiropas Savienības un Krievijas Federācijas pilsoņiem uz savstarpīguma pamata un sākt sarunas, lai noslēgtu nolīgumu.Atzīstot, ka šiem atvieglojumiem nebūtu jāizraisa nelikumīga migrācija, un, pievēršot īpašu uzmanību drošībai un atpakaļuzņemšanai.Ņemot vērā protokolu par Lielbritānijas un Ziemeļīrijas Apvienotās Karalistes un Īrijas nostāju un protokolu par Šengenas acquis iekļaušanu Eiropas Savienības sistēmā, kas 1992. gada 7. februārī pievienots Līgumam par Eiropas Savienību un 1957. gada 25. marta Eiropas Kopienas dibināšanas līgumam, un, apstiprinot, ka šā nolīguma noteikumi neattiecas uz Lielbritānijas un Ziemeļīrijas Apvienoto Karalisti un Īriju.Ņemot vērā protokolu par Dānijas nostāju, kas pievienots 1992. gada 7. februāra Līgumam par Eiropas Savienību un 1957. gada 25. marta Eiropas Kopienas dibināšanas līgumam un apstiprinot, ka šā nolīguma noteikumi neattiecas uz Dānijas Karalisti,IR VIENOJUŠĀS PAR TURPMĀKO.1. pants - Piemērošanas joma un mērķisŠā nolīguma mērķis, pamatojoties uz savstarpīgumu, ir atvieglot vīzu izsniegšanu Eiropas Savienības un Krievijas Federācijas pilsoņiem, kuru paredzētā uzturēšanās 180 dienu laikposmā nepārsniedz 90 dienas.2.pants - Vispārējs noteikums1. Šajā nolīgumā paredzētie vīzu režīma atvieglojumi attiecas uz Eiropas Savienības un Krievijas Federācijas pilsoņiem, ja tie jau nav atbrīvoti no vīzas prasības ar Krievijas Federācijas, Kopienas vai dalībvalstu tiesību aktiem un noteikumiem, šo nolīgumu, vai citiem starptautiskiem nolīgumiem.2. Krievijas Federācijas, dalībvalstu vai Kopienas tiesību akti attiecas uz jautājumiem, kas šā nolīguma noteikumos nav skarti, piemēram, atteikums piešķirt vīzu, ceļošanas dokumentu atzīšana, pierādījums par pietiekošiem iztikas līdzekļiem.3.pants - DefinīcijasŠajā nolīgumā:a) „Dalībvalsts” ir jebkura Eiropas Savienības dalībvalsts, izņemot Dānijas Karalisti, Īriju un Lielbritānijas un Ziemeļīrijas Apvienoto Karalisti;b) „Eiropas Savienības pilsonis” ir dalībvalsts pilsonis saskaņā ar a) punktā sniegto definīciju;c) „Krievijas Federācijas” pilsonis ir persona, kurai ir vai kura ir ieguvusi Krievijas Federācijas pilsonību saskaņā ar tās tiesību aktiem.d) „Vīza” ir dalībvalsts vai Krievijas Federācijas izsniegta pilnvara/atļauja vai pieņemts lēmums, kas vajadzīgs, lai:-  ieceļotu konkrētajā dalībvalstī vai vairākās dalībvalstis vai Krievijas Federācijā ar paredzēto uzturēšanās laiku līdz 90 dienām,-  tranzītā šķērsotu dalībvalsts vai vairāku dalībvalstu, vai Krievijas Federācijas teritoriju.e) „persona, kas likumīgi uzturas valstī” ir:-  attiecībā uz Krievijas Federāciju - Eiropas Savienības pilsonis(-e), kas ir saņēmis atļauju Krievijas Federācijā uz laiku apmesties, uzturēšanās atļauju, mācību vai darba vīzu ar paredzēto uzturēšanās laiku vairāk kā 90 dienas;-  attiecībā uz Eiropas Savienību – Krievijas Federācijas pilsonis(-ne), kam Kopiena vai attiecīgā valsts, pamatojoties uz Kopienas vai attiecīgās valsts tiesību aktiem, ir devusi tiesības vai atļauju uzturēties dalībvalsts teritorijā ilgāk par 90 dienām.4. pants – Dokumentārs pierādījums, kas apliecina brauciena mērķi1. Šo kategoriju Eiropas Savienības un Krievijas Federācijas pilsoņiem, lai attaisnotu paredzētā brauciena mērķi otras Puses teritorijā, vajadzīgi tikai šādi dokumenti:a) oficiālu delegāciju dalībniekiem, kas pēc oficiāla ielūguma, kas adresēts dalībvalstīm, Eiropas Savienībai vai Krievijas Federācijai, piedalīsies sanāksmēs, apspriedēs pārrunās vai apmaiņas programmās, kā arī pasākumos, ko starpvaldību organizācijas organizē Krievijas Federācijas vai kādā dalībvalsts teritorijā:-  dalībvalsts vai Krievijas Federācijas kompetentās iestādes vai Eiropas iestādes vēstule, kas apliecina, ka pieprasītājs ir šīs delegācijas loceklis, kas ieceļo otras Puses teritorijā, lai piedalītos iepriekšminētajos pasākumos, kurai klātpievienota oficiālā ielūguma kopija;b) darījumu cilvēkiem un uzņēmējdarbības organizāciju pārstāvjiem:-  Uzņēmējvalsts - Krievijas Federācijas vai dalībvalsts – juridiskas personas vai iestādes, organizācijas, filiāles biroja, valsts vai vietējās varas iestādes, vai tirdzniecības un rūpniecības izstāžu, konferenču un simpoziju orgkomitejas, kas atrodas Krievijas Federācijā vai kādā dalībvalstī, rakstveida pieprasījums;c) starptautisko kravu un pasažieru pārvadājumu šoferiem, kas veic pārvadājumus starp Krievijas Federācijas un dalībvalstu teritorijām, ar transportlīdzekļiem, kas reģistrēti kādā dalībvalstī vai Krievijas Federācijā:-  Krievijas Federācijas vai dalībvalsts starptautiskā autotransporta pārvadātāju apvienības rakstveida pieprasījums, norādot brauciena iemeslu, ilgumu un biežumu;d) starptautisku vilcienu, refrižeratoru un lokomotīvju apkalpju dalībniekiem, kas ceļo starp dalībvalstīm un Krievijas Federāciju:-  kompetentās dzelzceļa sabiedrības rakstveida pieprasījums, norādot braucienu iemeslu, ilgumu un biežumu;e) žurnālistiem:-  apliecība vai cits dokuments, ko izsniegusi arodorganizācija, kas apliecina, ka attiecīgā persona ir kvalificēts žurnālists, kā arī dokuments, ko izdevis viņa/viņas darba devējs, kas apliecina, ka brauciena mērķis ir veikt žurnālista darbu;f) personām, kas piedalās zinātnes, kultūras un mākslas pasākumos, tostarp universitātes un citās apmaiņas programmās:-  uzņēmējorganizācijas rakstveida uzaicinājums piedalīties šajos pasākumos;g) skolēniem, studentiem, pēcdiploma studentiem un pavadošiem pedagogiem, kas ceļo ar mērķi mācīties vai izglītoties, tostarp apmaiņas programmu ietvaros, ka arī citu, ar skolu saistītu pasākumu dēļ:-  uzņēmējuniversitātes, akadēmijas, institūta koledžas vai skolas rakstveida uzaicinājums vai dokuments, kas apliecina līdzdalību, vai studenta apliecība vai apliecinošs dokuments par apmeklējamiem kursiem;h) starptautisku sporta pasākumu dalībniekiem un personām, kas tos profesionālā statusā pavada:-  uzņēmējorganizācijas rakstveida uzaicinājums: kompetentas iestādes, konkrētās dalībvalsts vai Krievijas Federācijas sporta federācijas vai Krievijas Federācijas un Krievijas Federācijas Valsts Olimpiskās Komitejas vai dalībvalstu Olimpiskās Komitejas;i) sadraudzības pilsētu organizēto oficiālo apmaiņas programmu dalībniekiem:-  attiecīgās pilsētas administrācijas/mēra rakstveida uzaicinājums;j) tuviem radiniekiem - laulātiem, bērniem (ieskaitot adoptētus), vecākiem (ieskaitot aizbildņus), vecvecākiem un mazbērniem, kas apmeklē Eiropas Savienības vai Krievijas Federācijas pilsoņus, kuri likumīgi uzturas Krievijas Federācijas vai dalībvalstu teritorijā:-  uzņēmējpersonas rakstveida uzaicinājums;k) lai apmeklētu militārās un civilās apbedījumu vietas:-  oficiāls dokuments, kas apliecina kapa esamību un ģimenes vai cita veida saikni starp mirušo un pieprasītāju.2. Šā panta 1. punktā minētajā rakstveida uzaicinājumā jāietver šādi dati:a) par ielūgto personu - vārds un uzvārds, dzimšanas datums, dzimums, pilsonība, personu apliecinoša dokumenta numurs;b) par personu, kas uzaicina - vārds, uzvārds un adrese vai,c) ja uzaicinātājs ir juridiska persona, uzņēmums vai organizācija – pilns nosaukums un adrese un-  ja ir uzaicinājusi organizācija – uzaicinājuma parakstītāja vārds, uzvārds un ieņemamais amats;-  ja uzaicinātājs ir juridiska persona, uzņēmums, filiāles birojs, kas atvērts kādas dalībvalsts teritorijā – reģistrācijas numurs, kā to prasa attiecīgās dalībvalsts tiesību akti;-  ja uzaicinātājs ir juridiska persona vai uzņēmums, vai filiāles birojs, kas atvērts Krievijas Federācijas teritorijā – nodokļa identifikācijas numurs.3. Šo kategoriju pilsoņiem, kas minēti šā panta 1. punktā visu kategoriju vīzas tiek izsniegtas saskaņā ar vienkāršotu procedūru, nepieprasot ne Pušu tiesību aktos paredzēto ceļojuma mērķa apstiprinājumu, ne arī ielūgumu vai ceļojuma mērķa apstiprinājumu.5. pants - Daudzkārtējo ieceļošanas vīzu izsniegšana1. Dalībvalstu un Krievijas Federācijas diplomātiskās pārstāvniecības un konsulārie dienesti izsniegs daudzkārtējās ieceļošanas vīzas ar derīguma termiņu līdz pieciem gadiem šādu kategoriju pilsoņiem:a) valstu un reģionālo valdību dalībniekiem un parlamentam, Augstākām un Konstitucionālām tiesām, pildot dienesta pienākumus, ja tās jau ar šo nolīgumu nav atbrīvotas no vīzu prasības, ar derīguma termiņu, kas ierobežots līdz to amata pilnvaru laikam, ja tas ir īsāks par 5 gadiem;b) laulātiem, bērniem (ieskaitot adoptētus), kas ir jaunāki par 21 gadu vai atrodas apgādībā, kas apmeklē Eiropas Savienības vai Krievijas Federācijas pilsoņus, kuri likumīgi uzturas Krievijas Federācijas vai dalībvalstu teritorijā, ar derīguma termiņu, kas ir ierobežots līdz to uzturēšanās atļaujas beigām.2. Dalībvalstu un Krievijas Federācijas diplomātiskās pārstāvniecības un konsulārie dienesti izsniegs daudzkārtējās ieceļošanas vīzas ar derīguma termiņu līdz vienam gadam šādu kategoriju pilsoņiem ar noteikumu, ka iepriekšējā gadā tie ir saņēmuši vismaz vienu vīzu un to ir izmantojuši atbilstoši apmeklētās valsts tiesību aktiem par iebraukšanu un uzturēšanos apmeklētās valsts teritorijā, un daudzkārtējās ieceļošanas vīzas pieprasīšanai nav iemesla:a) oficiālu delegāciju dalībniekiem, kas pēc oficiāla ielūguma, kas adresēts dalībvalstīm, Eiropas Savienībai vai Krievijas Federācijai, piedalīsies sanāksmēs, apspriedēs pārrunās vai apmaiņas programmās, kā arī pasākumos, ko starpvaldību organizācijas organizē Krievijas Federācijas vai kādā dalībvalsts teritorijā;b) darījumu cilvēkiem un uzņēmējdarbības organizāciju pārstāvjiem, kas regulāri ceļo uz Krievijas Federāciju vai dalībvalstīm;c) starptautisko kravu un pasažieru pārvadājumu šoferiem, kas veic pārvadājumus starp Krievijas Federācijas un dalībvalstu teritorijām, ar transportlīdzekļiem, kas reģistrēti kādā dalībvalstī vai Krievijas Federācijā;d) starptautisku vilcienu, refrižeratoru un lokomotīvju apkalpju dalībniekiem, kas ceļo starp dalībvalstīm un Krievijas Federāciju;e) personām, kas piedalās zinātnes, kultūras un mākslas pasākumos, tostarp universitātes un citās apmaiņas programmās, kas regulāri ceļo uz Krievijas Federāciju vai dalībvalstīm;f) starptautisku sporta pasākumu dalībniekiem un personām, kas tos profesionālā statusā pavada;g) žurnālistiem;h) sadraudzības pilsētu organizēto oficiālo apmaiņas programmu dalībniekiem.3. Šā panta 2. punktā minētajiem kategoriju pilsoņiem, dalībvalstu un Krievijas Federācijas diplomātiskās pārstāvniecības un konsulārie dienesti izsniegs daudzkārtējās ieceļošanas vīzas ar derīguma termiņu no 2 līdz 5 gadiem ar noteikumu, ka iepriekšējos divos gados tie ir atbilstoši ir izmantojuši uz vienu gadu izsniegto daudzkārtējo ieceļošanas vīzu atbilstoši apmeklētās valsts tiesību aktiem par iebraukšanu un uzturēšanos apmeklētās valsts teritorijā un ka iemesli daudzkārtējās ieceļošanas vīzas pieprasīšanai joprojām pastāv.4. Personu, kas minētas šā panta no 1. līdz 3. punktam, paredzētās uzturēšanās kopējais ilgums dalībvalstu vai Krievijas Federācijas teritorijā 180 dienu laikposmā nepārsniedz 90 dienas.6. pants - Maksa par vīzu pieteikumu izskatīšanu1. Maksa par vīzu pieteikumu izskatīšanu ir EUR 35.Saskaņā ar 15. panta 4. punktā noteikto procedūru iepriekšminēto summu var pārskatīt.2. Ja vīzas pieprasītājs(-a) bez attaisnojoša iemesla pieprasījumu un pavaddokumentus vīzas saņemšanai iesniedzis(-gusi) 3 dienas vai mazāk pirms paredzētās izbraukšanas, Puses par vīzu pieteikumu izskatīšanu iekasē EUR 70. Tas neattiecas uz 6. panta 3. punkta b), e) un f) apakšpunktā minētajiem gadījumiem, kā arī uz 7. panta 3. punktu.3. Šādu kategoriju personas ir atbrīvotas no maksas par vīzu pieteikumu izskatīšanu:a) Eiropas Savienības vai Krievijas Federācijas pilsoņu tuvi radinieki - laulātie, bērni (ieskaitot adoptētus), vecāki (ieskaitot aizbildņus), vecvecāki un mazbērni, kas likumīgi uzturas Krievijas Federācijas vai dalībvalstu teritorijā;b) oficiālu delegāciju dalībnieki, kas pēc oficiāla ielūguma, kas adresēts dalībvalstīm, Eiropas Savienībai vai Krievijas Federācijai, piedalīsies sanāksmēs, apspriedēs pārrunās vai apmaiņas programmās, kā arī pasākumos, ko starpvaldību organizācijas organizē Krievijas Federācijas vai kādā dalībvalsts teritorijā;c) valstu un reģionālo valdību dalībnieki un parlaments, Augstākās un Konstitucionālās tiesas, ja tās ar šo nolīgumu nav atbrīvotas no vīzu prasības;d) skolēni, studenti, pēcdiploma studenti un pavadošie pedagogi, kas ceļo ar mērķi mācīties vai izglītoties;e) invalīdi un, ja vajadzīgs, personas kas tos pavada;f) personas, kas iesniegušas dokumentus, kas pierāda to vajadzību ceļot humanitāru apsvērumu dēļ, tostarp, lai saņemtu neatliekamu ārstniecisko palīdzību un persona, kas šādu personu pavada; lai piedalītos tuva radinieka bēres, vai lai apmeklētu smagi slimu tuvu radinieku;g) starptautisku jaunatnes sporta pasākumu dalībnieki un personas, kas tos pavada;h) personas, kas piedalās zinātnes, kultūras un mākslas pasākumos, tostarp universitātes un citās apmaiņas programmās;i) sadraudzības pilsētu organizēto oficiālo apmaiņas programmu dalībnieki.7. pants - Vīzu pieteikumu izskatīšanas ilgums1. Dalībvalstu un Krievijas Federācijas diplomātiskās pārstāvniecības un konsulārie dienesti 10 kalendāro dienu laikā no pieprasījuma un vīzas izsniegšanai nepieciešamo dokumentu saņemšanas izlems jautājumu par vīzas izsniegšanu.2. Atsevišķos gadījumos šo termiņu, kas vajadzīgs lēmuma pieņemšanai, par vīzas izsniegšanu, var pagarināt līdz 30 dienām, ja nepieciešama padziļināta pārbaude.3. Steidzamos gadījumos lēmuma pieņemšanas termiņu var samazināt līdz 3 dienām vai mazāk.8. pants – Izceļošana dokumentu nozaudēšanas vai zādzības gadījumāEiropas Savienības un Krievijas Federācijas pilsoņi, kas ir nozaudējuši savus personu apliecinošus dokumentus, vai kuriem šie dokumenti ir nozagti, uzturoties Krievijas Federācijas vai dalībvalstu teritorijā, var bez vīzas vai citas atļaujas šo teritoriju atstāt ar dalībvalsts vai Krievijas Federācijas diplomātiskās pārstāvniecības vai konsulārā dienesta izdotiem derīgiem personu apliecinošiem dokumentiem, kas dod tiesības šķērsot robežu.9. pants - Vīzas pagarināšana ārkārtas apstākļosEiropas Savienības un Krievijas Federācijas pilsoņiem, kuriem force majeure apstākļu dēļ nav iespējams atstāt Krievijas Federācijas vai dalībvalsts teritoriju līdz vīzā norādītajam termiņam, atbilstoši uzņēmējvalsts esošajiem tiesību aktiem bez maksas tiks pagarināts vīzas termiņš līdz laika posmam, kas vajadzīgs, lai atgrieztos savā dzīvesvietas valstī.10. pants - Reģistrācijas procedūraPuses vienojas iespējami īsā laikā veikt pasākumus, lai vienkāršotu reģistrācijas procedūru, lai pret Krievijas Federācijas un Eiropas Savienības pilsoņiem valdītu vienlīdzīga attieksme saistībā ar reģistrācijas procedūru, tiem uzturoties Krievijas Federācijas vai attiecīgi, dalībvalsts teritorijā.11. pants – Diplomātiskās pases1. Krievijas Federācijas vai dalībvalstu pilsoņi, kas ir derīgu diplomātisko pasu turētāji drīkst ieceļot, atstāt vai tranzītā šķērsot dalībvalstis vai Krievijas Federāciju bez vīzas.2. Pilsoņi, kas minēti šā panta 1. punktā drīkst uzturēties Krievijas Federācijas vai dalībvalstu teritorijā ne vairāk kā 90 dienas 180 dienu laikposmā.12. pants - Vīzu teritoriālais derīgumsIevērojot Krievijas Federācijas un dalībvalstu vietējos administratīvos un normatīvos aktus par valsts drošību, un, ievērojot ES noteikumus par vīzām ar ierobežotu teritoriālo derīgumu, Krievijas Federācijas un Eiropas Savienības pilsoņi bauda vienlīdzīgas tiesības ceļot pa dalībvalstu vai Krievijas Federācijas teritoriju.13. pants - Apvienotā komiteja nolīguma pārvaldei1. Puses izveido Apvienoto komiteju nolīguma pārvaldei ( turpmāk „komiteja”), kuras sastāvā ir Eiropas Kopienas un Krievijas Federācijas pārstāvji. Kopienu pārstāv Eiropas Komisija, kurai palīdz dalībvalstu eksperti.2. Komitejai galvenokārt ir šādi uzdevumi:a) īstenot un uzraudzīt šo nolīgumu;b) ierosināt šā nolīguma grozījumus vai papildinājumus;c) pārbaudīt un, ja tas tiek uzskatīts par vajadzīgu, ierosināt šā nolīguma grozījumus, ja Eiropas Savienībai pievienojas jaunas dalībvalstis.3. Komiteja sanāk pēc vajadzības, ja to lūdz viena no Pusēm, vismaz vienu reizi gadā.4. Komiteja pieņem savu reglamentu.14. pants - Nolīguma saistība ar nolīgumiem starp dalībvalstīm un Krievijas FederācijuStājoties spēkā, šis nolīgums ir noteicošais attiecībā pret jebkuriem noteikumiem divpusējos vai daudzpusējos nolīgumos vai vienošanās, kas noslēgtas starp dalībvalstīm un Krievijas Federāciju, ciktāl pēdējo nolīgumu noteikumi vai nosacījumi skar šā nolīguma tēmas.15. pants – Nobeiguma noteikumi1. Puses saskaņā ar to attiecīgajām procedūrām ratificēs vai apstiprinās šo nolīgumu un tas stāsies spēkā otrā mēneša pirmajā dienā pēc datuma, kad Puses viena otrai paziņo par augšminēto procedūru pabeigšanu.2. Atkāpjoties no šā panta 1. punkta, šis nolīgums stāsies spēkā vienlaicīgi ar nolīgumu starp Krievijas Federāciju un Eiropas Kopienu par atpakaļuzņemšanu tikai tādā gadījumā, ja tas stājas spēkā pēc šā panta 1. punktā paredzētā datuma.3. Nolīgums ir noslēgts uz nenoteiktu laiku, ja vien tas netiek izbeigts saskaņā ar šā panta 6. punktu.4. Šo nolīgumu var grozīt vienīgi ar Pušu rakstisku piekrišanu. Grozījumi stāsies spēkā pēc tam, kad Puses viena otrai ir paziņojušas par šim nolūkam vajadzīgo iekšējo procedūru pabeigšanu.5. Jebkura no Pusēm šo nolīgumu var pilnīgi vai daļēji pārtraukt sabiedriskās kārtības, valsts drošības aizsardzības vai sabiedrības veselības aizsardzības dēļ. Lēmums par pārtraukumu otrai Pusei tiks paziņots ne vēlāk kā 48 stundu laikā pirms tas stājas spēkā. Puse, kas pārtraukusi šā nolīguma piemērošanu, nekavējoties paziņo otrai Pusei tiklīdz pārtraukšanas iemesli vairs nav spēkā.6. Abas Puses var izbeigt šo nolīgumu, par to rakstveidā paziņojot otrai Pusei. Šī nolīgums zaudē spēku 90 dienas pēc šāda paziņojuma saņemšanas.Noslēgts XXX XXX, divos eksemplāros čehu, dāņu, holandiešu, angļu, igauņu, somu, franču, vācu, grieķu, ungāru, itāliešu, latviešu, lietuviešu, maltiešu, poļu, portugāļu, slovāku, slovēņu, spāņu, zviedru un krievu valodā, un visi teksti ir vienlīdz autentiski.Eiropas Kopienas vārdā | Krievijas Federācijas vārdā |NOLīGUMA PROTOKOLS PAR DALĪBVALSTĪM, KAS PILNĪBĀ NEPIELIETO ŠENGENAS ACQUISTās dalībvalstis kas ir iesaistītas Šengenas acquis , bet kas vēl neizsniedz Šengenas vīzas, jo šajā jautājumā gaida attiecīgo Padomes lēmumu, izsniedz valsts vīzas ar ierobežotu teritoriālo derīgumu savā valstī.Eiropas Kopiena iespējami īsā laikā veiks pasākumus, lai vienkāršotu Šengenas vīzu vai uzturēšanas atļauju turētājiem tranzītu caur to dalībvalstu teritorijām, kas pašlaik vēl pilnībā nepiemēro Šengenas acquis .KOPīGā DEKLARāCIJA PAR NOLIGUMA 6. PANTA 2. PUNKTU ATTIECIBā UZ VīZU PIETEIKUMU IZSKATīšANAS MAKSUKomitejas, kas izveidota šā nolīguma ietvaros, Puses pārbaudīs šā nolīguma 6. panta 2. punkta īstenošanu.KOPīGā DEKLARāCIJA PAR NOLĪGUMA 11. PANTU ATTIECIBā UZ DIPLOMāTISKAJāM PASēMJebkurai no Pusēm saskaņā ar procedūru, kas noteikta šā nolīguma 15. panta 5. punktā, ir tiesības daļēji pārtraukt šo nolīgumu un jo īpaši tā 11. pantu, ja otra Puse, piemērojot 11. pantu, ir rīkojusies ļaunprātīgi vai tas var izraisīt apdraudējumu sabiedrības drošībai.Ja 11. panta īstenošana tiek pārtraukta, abas Puses, šā nolīguma izveidotās Komitejas ietvaros, sāk pārrunas, lai atrisinātu problēmas, kas izraisīja šo pārtraukumu.Abas puses par prioritāti pasludina savu apņemšanos panākt augsta līmeņa dokumentu drošību diplomātiskajām pasēm, it īpaši integrējot biometriskos identifikatorus. No Eiropas Savienības puses tas tiks nodrošināts ar Regulā (EK) 2252/2004 izvirzītajām prasībām.KOPīGā DEKLARāCIJA PAR īSTERMIņA VīZU IZSNIEGšANU, LAI APMEKLĒTU MILITāRĀS UN CIVILāS APBEDIJUMU VIETASPuses vienojas, ka parasti, lai apmeklētu militārās vai civilās apbedījumu vietas, vīzas tiks izsniegtas laikposmam līdz 14 dienām.KOPĪGĀ DEKLARĀCIJA PAR INFORMāCIJAS SAKAņOšANU ATTIECīBā UZ īSTERMIņA VīZU IZSNIEGšANAS PROCEDūRU UN PAR DOKUMENTIEM, KAS IESNIEDZAMI PIEPRASOT VīZUAtzīstot pārskatāmības nozīmi vīzu pieprasītājiem, šā nolīguma Puses uzskata, ka jāveic attiecīgi pasākumi:- kopumā jāizveido pieprasītājiem pamatinformācijas kopsavilkums, par procedūrām un nosacījumiem, kas jāievēro pieprasot vīzu un izdoto vīzu derīgumu;- katrai Pusei atsevišķi jāsastāda minimālo prasību saraksts, lai nodrošinātu, ka pieprasītāji saņem vienotu un saskaņotu pamatinformāciju un ka principā tiem tiek prasīts iesniegt vienus un tos pašus pavaddokumentus;šī informācija pēc iespējas plašāk ir jāpaziņo atklātībai (konsulātu ziņojumu dēļi, brošūras, interneta tīmekļa vietnes).KOPīGā DEKLARāCIJA PAR DāNIJAS KARALISTIPuses ņem vērā, ka šis nolīgums neattiecas uz Dānijas Karalistes diplomātisko pārstāvniecību un konsulāro dienestu vīzu izsniegšanas procedūru.Šādos apstākļos ir vēlams, ka Dānijas Karalistes un Krievijas Federācijas iestādes nekavējoties noslēdz abpusēju nolīgumu par atvieglotu īstermiņa vīzu izsniegšanu uz līdzīgiem noteikumiem kā tas ir nolīgumā starp Eiropas Kopienu un Krievijas Federāciju.KOPīGā DEKLARāCIJA PAR LIELBRITāNIJAS UN ZIEMEļīRIJAS APVIENOTO KARALISTI UN ĪRIJUPuses ņem vērā, ka šis nolīgums neattiecas uz Lielbritānijas un Ziemeļīrijas Apvienotās Karalistes un Īrijas teritoriju.Šādos apstākļos ir vēlams, ka Lielbritānijas un Ziemeļīrijas Apvienotās Karalistes un Īrijas, Īrijas un Krievijas Federācijas iestādes nekavējoties noslēdz abpusējus nolīgumus par atvieglotu īstermiņa vīzu izsniegšanu.KOPĪGĀ DEKLARĀCIJA PAR ISLANDES REPUBLIKU UN NORVēģIJAS KARALISTIPuses ņem vērā ciešās attiecības starp Eiropas Kopienu un Islandes Republiku un Norvēģijas Karalisti, īpaši saskaņā ar 1999. gada 18. maija Nolīgumu par šo valstu iesaistīšanu Šengenas acquis ieviešanā, piemērošanā un attīstīšanā.Šādos apstākļos ir vēlams, ka Islandes Republikas, Norvēģijas Karalistes un Krievijas Federācijas iestādes nekavējoties noslēdz abpusējus nolīgumus par atvieglotu īstermiņa vīzu izsniegšanu uz līdzīgiem noteikumiem kā tas ir nolīgumā starp Eiropas Kopienu un Krievijas Federāciju.[1] OV C , , . lpp.[2] OV C …[3] OV C …[4] Šā nolīguma spēkā stāšanās datumu [Padomes Ģenerālsekretariāts] publicēs Eiropas Savienības Oficiālajā Vēstnesī.


title: Priekšlikums PADOMES LĒMUMS par Stabilizācijas un asociācijas nolīguma noslēgšanu starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses Priekšlikums PADOMES UN KOMISIJAS LĒMUMS par Stabilizācijas un asociācijas nolīguma noslēgšanu starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses

text:
Svarīgs juridisks paziņojums

|

52008PC0182(01)

Priekšlikums Padomes lēmums par stabilizacijas un asociācijas nolīguma noslēgšanu starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses  /* COM/2008/0182 galīgā redakcija */

	[pic] | EIROPAS KOPIENU KOMISIJA |Briselē, 8.4.2008COM(2008)182 galīgā redakcija2008/0073 (AVC)PriekšlikumsPADOMES LĒMUMSpar Stabilizācijas un asociācijas nolīguma noslēgšanu starp Eiropas Kopienām un to dalībvalstīm, no vienas puses, un Bosniju un Hercegovinu, no otras pusesPriekšlikumsPADOMES UN KOMISIJAS LĒMUMSpar Stabilizācijas un asociācijas nolīguma noslēgšanu starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses(iesniegusi Komisija)PASKAIDROJUMA RAKSTS1.  Abi pievienotie priekšlikumi ir juridiski instrumenti Stabilizācijas un asociācijas nolīguma (SAN) parakstīšanai un noslēgšanai starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses: i) Priekšlikums Padomes lēmumam par nolīguma parakstīšanu; ii) Priekšlikums Padomes un Komisijas lēmumam par nolīguma noslēgšanu.2.  Padome 2005. gada 21. novembrī nolēma pilnvarot Komisiju veikt sarunas par SAN ar Bosniju un Hercegovinu un tās tika oficiāli sāktas 2005. gada 25. novembrī. Šīs sarunas tika sāktas, pastāvīgi apspriežoties ar COWEB un ES dalībvalstīm. Tehniskās apspriedes tika pabeigtas 2006. gada decembrī. Papildus korekcijas tika veiktas pēc apspriedēm ar dalībvalstīm, un SAN teksta galīgā redakcija bija pieejama 2007. gada maijā.3.  Bosnija un Hercegovina uzlaboja sadarbību ar Starptautisko kara noziegumu tribunālu bijušajai Dienvidslāvijai ( ICTY ) un panāca progresu 2007. gada pēdējā ceturksnī attiecībā uz policijas reformu, kas deva Komisijai iespēju 2007. gada 4. decembrī Sarajevā parafēt Stabilizācijas un asociācijas nolīgumu.4.  Galīgais lēmums par SAN parakstīšanu joprojām ir atkarīgs no kopīga pārskata, kas paredzēts Padomes 2005. gada 21. novembra secinājumos un iekļautajā kopīgajā Padomes un Komisijas deklarācijā[1] par policijas reformu, sadarbību ar ICTY , tiesiskā pamata un administratīvās kapacitātes attīstību, kā arī sabiedriskās apraides tiesību aktu īstenošanu. Šis priekšlikums neprognozē vērtējumu par Bosnijas un Hercegovinas atbilstību tās saistībām šajā sakarā.Pieņemot sarunu direktīvas 2005. gada novembrī, Komisija un Padome kopā paziņoja, ka pirms SAN sarunas tiek pabeigtas:-  Komisija ziņos Padomei par politiskajiem nosacījumiem, un-  Padome un Komisija kopā pārskatīs Bosnijas un Hercegovinas progresu.Tad Komisija savlaicīgi un saskaņā ar kopīgo deklarāciju ziņos Padomei un kopā ar to pārskatīs progresu, pirms var pieņemt kopīgu lēmumu par SAN parakstīšanu ar Bosniju un Hercegovinu.5.  Stabilizācijas un asociācijas nolīgums pievēršas šādiem galvenajiem jautājumiem:6.  noteikumi par politisko dialogu ar Bosniju un Hercegovinu;7.  noteikumi par pastiprinātu reģiona valstu sadarbību, tostarp par brīvās tirdzniecības zonu noteikumiem;8.  iespēja piecu gadu laikā pēc nolīguma stāšanās spēkā izveidot brīvās tirdzniecības zonu starp Kopienu un Bosniju un Hercegovinu;9.  noteikumi par darbaspēka pārvietošanos, brīvību veikt uzņēmējdarbību, pakalpojumu sniegšanu, kārtējiem maksājumiem un kapitāla kustību;10.  Bosnijas un Hercegovinas apņemšanās saskaņot savus tiesību aktus ar ES tiesību aktiem, īpaši uz iekšējā tirgus galvenajās jomās;11.  nosacījumi par sadarbību ar Bosniju un Hercegovinu dažādās jomās, ieskaitot tiesiskumu, brīvību un drošību,12.  nosacījumi par Stabilizācijas un asociācijas padomes, kura uzrauga nolīguma īstenošanu, Stabilizācijas un asociācijas komitejas, Stabilizācijas un asociācijas parlamentārās komitejas izveidošanu.6. Tirdzniecības koncesijas, kuras piešķir ar Padomes 2000. gada 18. septembra Regulu (EK) Nr. 2007/2000, ar kuru gan ievieš ārkārtas pasākumus tirdzniecībā ar tām valstīm un teritorijām, kas piedalās Eiropas Savienības asociācijas un stabilizācijas procesā vai ir ar to saistītas, gan groza Regulu (EK) Nr. 2820/98, gan arī atceļ Regulu (EK) Nr. 1763/1999 un Regulu (EK) Nr. 6/2000[2], paliek spēkā līdztekus Stabilizācijas un asociācijas nolīgumam.7. Komisija lūdz Padomi dot galīgo apstiprinājumu Stabilizācijas un asociācijas nolīguma tekstam un sākt šā nolīguma parakstīšanas un noslēgšanas procedūras, pamatojoties uz abiem pievienotajiem priekšlikumiem.8. Nolīguma parakstīšanas un noslēgšanas procedūras abām Eiropas Kopienām ir atšķirīgas: (Eiropas Kopiena un Eiropas Atomenerģijas kopiena):a) attiecībā uz parakstīšanu EK līguma 300. panta 2. punkta pirmās daļas pirmajā teikumā paredzēts, ka ir vajadzīgs atsevišķs Padomes lēmums, lai parakstītu nolīgumu Eiropas Kopienas vārdā; EAEK līgumā šādas prasības nav;b) attiecībā uz nolīguma noslēgšanu:-  Padome noslēdz nolīgumu Eiropas Kopienas vārdā, kad ir saņēmusi Eiropas Parlamenta piekrišanu, atbilstoši līguma 310. pantam;-  Padome apstiprina nolīgumu Eiropas Atomenerģijas kopienas vārdā saskaņā ar EAEK līguma 101. panta 2. punktu, un tad Komisija noslēdz nolīgumu.9. Atbilstīgi iepriekš minētajam Komisija lūdz Padomei nolemt, kad Padome un Komisija būs panākusi kopīgu pozitīvu viedokli par politiskajiem nosacījumiem, kas minēti 4. punktā,i) parakstīt nolīgumu Eiropas Kopienas vārdā,ii) noslēgt nolīgumu Eiropas Kopienas vārdā un piekrist, ka to noslēdz Euratom.Lai nolīgums varētu stāties spēkā, tas ir jāratificē visām dalībvalstīm.PriekšlikumsPADOMES LĒMUMSpar Stabilizācijas un asociācijas nolīguma noslēgšanu starp Eiropas Kopienām un to dalībvalstīm, no vienas puses, un Bosniju un Hercegovinu, no otras pusesEIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 310. pantu saistībā ar 300. panta 2. punkta pirmās daļas pirmo teikumu,ņemot vērā Komisijas priekšlikumu[3],tā kā:13.  Ir pabeigtas sarunas ar Bosniju un Hercegovinu par Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses.14.  Šajā nolīgumā ietvertos tirdzniecības noteikumus piemēro izņēmuma kārtā saistībā ar stabilizācijas un asociācijas procesā īstenoto politiku, un tie Eiropas Savienībai neradīs precedentu Kopienas tirdzniecības politikā ar trešām valstīm, izņemot Rietumbalkānu valstis.15.  Ja vēlāk būs iespējams noslēgt šo nolīgumu, kurš parafēts 2007. gada 4. decembrī Sarajevā, tas jāparaksta Eiropas Kopienas vārdā,IR NOLĒMUSI ŠĀDI.Vienīgais pantsŅemot vērā, ka šis nolīgums vēlāk, iespējams, tiks noslēgts, Padomes priekšsēdētājs tiek pilnvarots izraudzīties personas, kuras ir tiesīgas Eiropas Kopienas vārdā parakstīt Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses.…Padomes vārdā —priekšsēdētājs2008/0073 (AVC)PriekšlikumsPADOMES UN KOMISIJAS LĒMUMSpar Stabilizācijas un asociācijas nolīguma noslēgšanu starp Eiropas Kopienām un to dalībvalstīm, no vienas puses, un Bosniju un Hercegovinu, no otras pusesEIROPAS SAVIENĪBAS PADOME, EIROPAS KOPIENU KOMISIJA,ņemot vērā Eiropas Kopienas dibināšanas līgumu, jo īpaši 310. pantu saistībā ar 300. panta 2. punkta pirmās daļas pēdējo teikumu un tā 300. panta 3. punkta otro daļu,ņemot vērā Eiropas Atomenerģijas kopienas dibināšanas līgumu, jo īpaši tā 101. panta otro daļu,ņemot vērā Komisijas priekšlikumu,ņemot vērā Eiropas Parlamenta piekrišanu[4],ņemot vērā Padomes apstiprinājumu, kas sniegts saskaņā ar Eiropas Atomenerģijas kopienas dibināšanas līguma 101. pantu,tā kā:(1) Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, Eiropas Kopienas vārdā [..] parakstīja [..], ņemot vērā tā iespējamo noslēgšanu vēlāk, saskaņā ar Padomes [..]. gada [..]. [..] EK lēmumu [..][5].(2) Šajā nolīgumā ietvertos tirdzniecības noteikumus piemēro izņēmuma kārtā saistībā ar stabilizācijas un asociācijas procesā īstenoto politiku, un tie Eiropas Savienībai neradīs precedentu Kopienas tirdzniecības politikā ar trešajām valstīm, izņemot Rietumbalkānu valstis.(3) Šis nolīgums jāapstiprina,IR NOLĒMUŠAS ŠĀDI.1. pantsSadarbības un asociācijas nolīgums starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, tam pievienotie pielikumi un protokoli, kā arī kopīgie paziņojumi un Kopienas paziņojums, kas pievienots Nobeiguma aktam, ar šo tiek apstiprināti Eiropas Kopienas un Eiropas Atomenerģijas kopienas vārdā.Pirmajā daļā minētie dokumenti ir pievienoti šim lēmumam.2. pants1. Kopienas nostāju Stabilizācijas un asociācijas padomē un Stabilizācijas un asociācijas komitejā, kad Stabilizācijas un asociācijas padome pilnvarojusi Stabilizācijas un asociācijas komiteju rīkoties, nosaka Padome pēc Komisijas priekšlikuma vai, ja nepieciešams, Komisija, saskaņā ar attiecīgajiem Līgumu noteikumiem.2. Saskaņā ar Stabilizācijas un asociācijas nolīguma 117. pantu Padomes priekšsēdētājs ir arī Stabilizācijas un asociācijas padomes priekšsēdētājs. Stabilizācijas un asociācijas komitejas priekšsēdētājs saskaņā ar minētās komitejas reglamentu ir Komisijas pārstāvis.3. Lēmumu par Stabilizācijas un asociācijas padomes un Stabilizācijas un asociācijas komitejas lēmumu publicēšanu Eiropas Savienības Oficiālajā Vēstnesī katrā konkrētajā gadījumā pieņem attiecīgi Padome vai Komisija.3. pantsAr šo Padomes priekšsēdētājs tiek pilnvarots izraudzīties personas, kam piešķirtas pilnvaras Eiropas Kopienas vārdā deponēt nolīguma 135. pantā paredzēto apstiprinājuma aktu. Komisijas priekšsēdētājs deponē minēto apstiprinājuma aktu Eiropas Atomenerģijas kopienas vārdā.…Padomes vārdā — Komisijas vārdā -priekšsēdētājs priekšsēdētājs [1] 14364/05 Limite[2] OV L240, 23/9/2000, 1. lpp. Regulā jaunākie grozījumi izdarīti ar Regulu (EK) Nr. 1946/2005 (OV, L312, 29.11.2005., 1. lpp.).[3] OV C [..], [..], [..]., lpp.[4] OV C [..], [..], [..]., lpp.[5] OV C [..], [..], [..]., lpp.